TABUĽKA ZHODY
právneho predpisu s právom Európskej únie

	Smernica Európskeho parlamentu a Rady 2012/18/EÚ zo 4. júla 2012 o kontrole nebezpečenstiev závažných havárií s prítomnosťou nebezpečných látok a o zmene a následnom zrušení smernice Rady 96/82/ES
	Právne predpisy Slovenskej republiky
1. Návrh zákona, ktorým sa mení a dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov a ktorým sa menia a dopĺňajú niektoré zákony
2. Zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov v znení neskorších predpisov

	Článok (Č, O, V, P)
	Text
	Spôsob transpozície
	Číslo
	Článok (Č, §, O, V, P)
	Text
	Zhoda
	Poznámky
	Identifikácia goldplatingu
	Identifikácia oblasti goldplatingu a vyjadrenie k opodstatnenosti goldplatingu

	Č: 12
O: 8
	Príslušný orgán môže na základe informácií uvedených v bezpečnostnej správe rozhodnúť, a to s uvedením dôvodov svojho rozhodnutia, že sa neuplatní požiadavka na vypracovanie vonkajšieho havarijného plánu podľa odseku 1.
	D
	Zákon č. 42/1994 Z. z. v znení návrhu zákona
	§ 13
O: 1
P: a
časť pred bodkočiarkou
	Okresný úrad v sídle kraja vypracúva analýzy územia kraja z hľadiska možných mimoriadnych udalostí a v záveroch uvádza, pre ktorý podnik sa nevypracúva dokumentácia protichemických opatrení s uvedením dôvodu.
	Ú
	Návrh zachováva vecný obsah doterajšej transpozície a mení príslušný orgán. Priamy odkaz na smernicu sa do poznámky pod čiarou nevkladá; vzťah ustanovenia k smernici sa preukazuje touto čiastočnou tabuľkou zhody.
	GP-N
	Návrh nezavádza požiadavku nad rámec smernice.

	Č: 14
O:  4
	Keď príslušný členský štát rozhodne, že podnik v blízkosti územia iného členského štátu nemôže hroziť vznikom závažnej havárie za jeho hranicou na účely článku 12 ods. 8, a preto sa od neho nevyžaduje, aby vypracoval vonkajší havarijný plán podľa článku 12 ods. 1, informuje o svojom zdôvodnenom rozhodnutí iný členský štát.
	N
	Zákon č. 42/1994 Z. z. v znení návrhu zákona
	§ 13
O: 1
P: a
časť za bodkočiarkou
	Ak ide o podnik, na ktorý sa vzťahuje osobitný predpis o prevencii závažných priemyselných havárií a ktorý sa nachádza v blízkosti územia iného štátu, okresný úrad v sídle kraja informuje o svojom zdôvodnenom rozhodnutí o povinnosti nevypracovať dokumentáciu protichemických opatrení aj príslušný štát, ak oblasť ohrozenia zasahuje územie dotknutého štátu.
	Ú
	Návrh zachováva doterajšiu oznamovaciu povinnosť a mení iba príslušný orgán. Použitie pojmu „iný štát“ zachováva doterajší širší územný rozsah informačnej povinnosti a zohľadňuje záväzky Slovenskej republiky podľa Dohovoru o cezhraničných účinkoch priemyselných havárií, vyhláseného oznámením Ministerstva zahraničných vecí Slovenskej republiky č. 506/2003 Z. z.
	GP-N
	Použitie pojmu „iný štát“ nepredstavuje neopodstatnené rozšírenie transpozície smernice. Zachováva existujúcu vnútroštátnu úpravu a súčasne zohľadňuje samostatné medzinárodnoprávne záväzky Slovenskej republiky voči zmluvným stranám Dohovoru; goldplating sa neidentifikuje.



